Projekta „Ūdenssaimniecības pakalpojumu attīstība Jēkabpilī, IV kārta”

Būvniecības līgums „Ārējo kanalizācijas inženiertīklu būvniecība Jēkabpilī”

 (identifikācijas Nr.JŪ/01/2016)

5. pielikums

Finanšu piedāvājums

FINANŠU PIEDĀVĀJUMA PREAMBULA

Tiek uzskatīts, ka iesniedzot Piedāvājumu Izpildītājs ir ņēmis vērā un ievēros visas Nolikumā, Nolikuma pielikumos, t.sk. Līguma noteikumos, Pasūtītāja prasībās un šajā Finanšu piedāvājuma preambulā noteiktos nosacījumus, saistības un prasības. Finanšu piedāvājums jāsagatavo atbilstoši MK noteikumiem Nr.330 „Noteikumi par Latvijas būvnormatīvu LBN 501-15 "Būvizmaksu noteikšanas kārtība”” .
Visas vienības cenas un summas jāizsaka eiro bez PVN. Piedāvājuma cena jeb Būvniecības kopējā summa jānorāda ar un bez PVN. Finanšu piedāvājumā izmaksas par vienu vienību norādāmas ar divām zīmēm aiz komata, tālākie aprēķini veicami, izejot no noapaļotās vienas vienības cenas un šādi noapaļojamas arī tālākās aprēķinu summas. Finanšu piedāvājuma elektroniskajai kopijai jābūt saderīgai ar Microsoft Excel lietojumprogrammu. Tāmēs jābūt ietvertām aprēķina formulām (ar izmantotu „ROUND” funkciju ar precizitāti 2 (divas) zīmes aiz komata, saglabājot visas formulas un funkcijas, kas izmantotas aprēķinos). Datnes nedrīkst būt aizsargātas ar paroli.

Nav pieļaujams norādīt pozīcijas ar „mīnuss” zīmi. „0” pozīcijas (izmaksu nenorādīšana) nav pieļaujama jebkurā no šādiem gadījumiem: 1) ja attiecīgā izmaksu pozīcija ir noteikta kā vērtēšanas kritērijs; 2) ja attiecīgā pozīcija ir atsevišķs iepirkuma līguma priekšmets/līguma daļa un par to ir paredzēti atsevišķi norēķini; 3) ja izmaksu nenorādīšana liecina par neatbilstību Darbu sastāvam un īpašajām pasūtītāja prasībām, proti, ja nav loģiska pamata šīs pozīcijas iekļaut citās pozīcijās vai nenorādīt vispār. Vienības cenas ir fiksētas un nav maināmas Līguma izpildes laikā. Papildus darbu vai neparedzētu darbu vērtības noteikšanai izmantojamas Tāmēs norādītās līdzvērtīgu darbu vienības cenas.

Piedāvājums jāiesniedz par visu iepirkuma priekšmeta apjomu saskaņā ar 1.pielikumu Tehniskā specifikācija Vispārīgās prasības.
Pirms piedāvājuma izvērtēšanas Pasūtītājs veiks izdevumu pozīciju attiecināmības pārbaudi atbilstoši 21.07.2016. MK noteikumiem Nr. 403 Darbības programmas "Izaugsme un nodarbinātība" 5.3.1. specifiskā atbalsta mērķa "Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas" īstenošanas noteikumi.
Tāmēs minēto izdevumu pozīciju saraksts ir vispārējs un neizslēdz citas pozīcijas, kuras nepieciešamas pilnīgi pabeigtu darbu, darbu kompleksu un darbojošos iekārtu projektēšanai un izbūvei. Nepieciešamības gadījumā apjomu tabulās drīkst iekļaut papildus izmaksu pozīcijas, ja tās nepieciešamas sekmīgai projekta realizācijai. Pēc Pasūtītāja pieprasījuma, Izpildītājam jāsniedz skaidrojums par iekļauto papildus pozīciju nepieciešamību. Izpildītājs ir atbildīgs par pamatotas cenas noteikšanu, ievērojot, ka darbu apjoms var mainīties projektēšanas un būvdarbu laikā. Iesniedzot piedāvājumu, Izpildītājs apliecina, ka piedāvājuma cenā ir iekļauti visi riski, kurus Izpildītājs varēja paredzēt rūpīgi iepazīstoties ar Līguma izpildes vietu, kā arī iespējamais sadārdzinājums.
Iesniedzot Piedāvājumu, Izpildītājs apliecina, ka Tāmēs iekļautas visas būvdarbu tiešās izmaksas, virsizdevumi un peļņa tādā apmērā, lai pilnībā realizētu un nodotu ekspluatācijā būvobjektu atbilstoši Līguma noteikumiem, Pasūtītāja prasībām, būvprojektā noteiktajām darbu izpildes metodēm un LR normatīvajiem tiesību aktiem. Projektēšanas darrbu izmaksās jāparedz visas nepieciešamās izpētes, būvprojketa izstrāde un saskaņošana. Kanalizācijs sūkņu stacijas izbūves izmaksu pozīcijās iekļaujamas arī visas elektrības pieslēguma ierīkošanas izmaksas, lai nodrošinātu elektroenerģijas piegādātāja elektroenerģijas pieslēgumu atbilstoši šī līguma prasībām. Izildītājam par to nav tiesības prasīt papildus atlīdzību no Pasūtītāja.

Vienības cenās ir jāietver ne tikai tiešās izmaksas, kas saistītas ar materiāliem, darbaspēku un mehānismu ekspluatāciju vai nomu, bet arī netiešas izmaksas, kādas saistītas ar Līguma noteikumu un Pasūtītāja prasību ievērošanu, piemēram, izbūvēto darbu pārbaudes, paraugu ņemšana, ziņojumu sagatavošana, izpilddokumentācijas sagatavošana un saskaņošana, transports, satiksmes organizācija, traucējošo koku un krūmu izzāģēšana, darbu drošība, būvvietas apsardze, ielu slaucīšana, būvvietas attīrīšana no gružiem, visa veida pagaidu darbi un palīgdarbi (piemēram, pagaidu gājēju ceļi, laipas, barjeras, balsti, tranšeju stiprinājumi, apgaismojums, piebraucamie ceļi, u.c.), būvdarbu vadība, projekta administrēšana (sekretāra, tulka, jurista, finanšu u.c. pakalpojumi), nodokļi (izņemot PVN) un nodevas, citi virsizdevumi un peļņa.

